stanford-oval/wikipedia huggingface dataset:
Rubini
הערות שוליים

↑  "Mahmood racconta la sua adolescenza in 'Rubini', il nuovo singolo con Elisa". Sky TG24 (באיטלקית). 26 באוגוסט 2021. נבדק ב-27 בספטמבר 2021. {{cite news}}:  (עזרה)
↑  "Rubini, il nuovo singolo scritto a quattro mani da Mahmood ed Elisa". Radio Italia (באיטלקית). 26 באוגוסט 2021. נבדק ב-27 בספטמבר 2021. {{cite web}}:  (עזרה)
↑  "Mahmood, Ghettolimpo è il nuovo album: nella tracklist anche la collaborazione con Woodkid". Sky TG24 (באיטלקית). 1 ביוני 2021. נבדק ב-27 בספטמבר 2021. {{cite web}}:  (עזרה)
↑  "Mahmood - Rubini (feat. Elisa) (Radio Date: 27-08-2021)". EarOne.it (באיטלקית). 25 באוגוסט 2021. נבדק ב-27 בספטמבר 2021. {{cite web}}:  (עזרה)
↑  "Mahmood racconta la sua adolescenza nel nuovo singolo 'Rubini'". tg24.sky.it (באיטלקית). נבדק ב-2022-05-10.
↑  "Significato e testo di Rubini, Mahmood con Elisa nel nuovo singolo". Optimagazine: ultime news, video e notizie italiane e dal mondo (באיטלקית). 2021-08-25. נבדק ב-2022-05-10.
↑  "Classifica settimanale WK 45 (dal 05.11.2021 al 11.11.2021)" (באיטלקית). Federazione Industria Musicale Italiana. נבדק ב-12 בנובמבר 2021. {{cite web}}:  (עזרה)
| מחמוד |
| --- | --- |
אלבומי אולפן: Gioventù bruciata • Ghettolimpo • Nei letti degli altri
סינגלים: "Uramaki" • "Milano Good Vibes" • "Asia occidente" • "Gioventù bruciata" • "Soldi" • "Barrio" • "Rapide" • "Moonlight popolare" • "Dorado" • "Inuyasha" • "Zero" • "Klan" • "Rubini" • "Brividi" • "Cocktail d'amore" • "Tuta gold"
השתתפות בסינגלים: "Calipso"
MBA (כדורסל)

היכל דרוז'בה במוסקבה המכיל 3,500 מושבים משמש כאולם משני.
MBA (ברוסית: БК МБА, ראשי תיבות של Московская Баскетбольная Ассоциация ; התאחדות הכדורסל המוסקבאית) היא קבוצת כדורסל לגברים מהעיר מוסקבה, רוסיה המתמודדת בליגה המאוחדת של VTB.
בשנים 2013–2022 התמודדה בליגה השנייה בחשיבותה ברוסיה, סופרליגה-1.
הקבוצה מפעילה גם קבוצת כדורסל נשים בשם זה, שמתמודדת בליגת העל הרוסית בכדורסל נשים.
היסטוריה

הקבוצה הוקמה ביוזמת התאחדות הכדורסל המוסקבאית במאי 2013. הקבוצה הוקמה במקומה של קבוצת התאחדות הכדורסל הצעירה שהתמודדה בליגות המוסקבאיות החל מעונת 2011/2012.
בעונת 2013/2014 הקבוצה התמודדה בליגה הבכירה, הרביעית בחשיבותה ברוסיה. ברם הקבוצה התחזקה מאוד וכבר בתום עונת הבכורה הבטיחה את העפלתה לליגת המשנה, הסופרליגה הרוסית בכדורסל. בעונת 2014/2015 היא התקשתה מעט יותר וסיימה את העונה במקום 15.
הקבוצה התמודדה גם בטורניר הגביע הרוסי בכדורסל והישג השיא שלה הוא העפלה לשלב שמינית הגמר בעונת 2014/2015 שבו הפסידה לאירקוט.
בעונת 2022/2023 השתתפה בליגת VTB.
הישגים לפי עונה

| עונה | סופרליגה-1 | הליגה הבכירה | גביע |
| --- | --- | --- | --- |
| 2013/2014 | — | 2 | סיבוב שני |
| 2014/2015 | 16 | — | שמינית גמר |
| 2015/2016 | 9 | — | הסיבוב השני |
| 2016/2017 | 6 | — | שמינית גמר |
| 2017/2018 | 8 | — | שמינית גמר |
| 2018/2019 | 12 | — | שמינית גמר |

| 2019/2020 | 8 | — |  |

| 2020/2021 |  | — | רבע גמר |
שחקנים ידועים בעבר ובהווה

רוסיה פאבל אפאנסייב
רוסיה אלכסיי קוזנצוב
רוסיה אנדריי סופין
רוסיה סרגיי טורופוב
ראו גם

MBA (כדורסל נשים)
הערות שוליים

↑  MBA מוסקבה באתר basketball.eurobasket.com
| הליגה המאוחדת של VTB |
| --- | --- | --- |
| הקבוצות בעונת 2024/2025 | רוסיה אבטודור סראטוב • רוסיה אוניקס קאזאן • רוסיה אוראלמש • קזחסטן אסטנה • רוסיה זניט סנקט פטרבורג • רוסיה יניסיי קרסנויארסק • רוסיה לוקומוטיב קובאן • רוסיה ניז'ני נובגורוד • רוסיה פארמה פרם • רוסיה צסק"א מוסקבה • רוסיה סמרה • רוסיה MBA |  |
| שונות | משחק האולסטאר • הסופר קאפ בכדורסל • ליגת הנוער • היכל התהילה |  |
אבי בן אסאייג

| --- | --- |
אין תמונה חופשית
 לידה:  1965 (בן 59 בערך) 
 מדינה:  ישראל 
 השכלה:  אוניברסיטת תל אביב 
 
אבי בן אסאייג (נולד בשנת 1965 בשדרות) הוא מנכ"ל אסם השקעות החל מאוגוסט 2018.
ביוגרפיה

בן אסאייג גדל בשדרות להורים עולים ממרוקו. את לימודיו התיכוניים סיים בשנת 1983 בכפר הנוער "הדסים".
הוא סיים בהצטיינות תואר ראשון בכלכלה וחשבונאות בבית הספר למנהל עסקים רקנאטי באוניברסיטת תל אביב. ב-2005 סיים את התוכנית למנהלים בכירים של בית הספר למנהל עסקים באוניברסיטת הרווארד (AMP).
את דרכו המקצועית בראיית חשבון החל בן אסאייג ב-1992 כמנהל ביקורת בסומך חייקין KPMG. לאחר שלוש שנים מונה לסמנכ"ל כספים (CFO) בחברת אניגמה מערכות מידע וב-1997 החל את תפקידו כראש אגף הכספים ב-ECI.
לאחר שנתיים קודם לתפקיד סמנכ"ל כספים (CFO) של ECI, תפקיד שאותו מילא במקביל להצטרפותו לדירקטוריון ולוועדת הביקורת של חברת איסיטל. ב-2001 החל בן אסאייג את תפקידו כסמנכ"ל הכספים (CFO) של קבוצת שטראוס ולאחר 6 שנים התקדם לתפקיד משנה למנכ"ל ומנהל תפעול ראשי (COO) של הקבוצה. בשנת 2009 עבר אבי בן אסאייג לחברת אי די בי תיירות שם שימש כמנכ"ל וכשנה לאחר מכן הוא מונה למנכ"ל דלק ישראל.
לקבוצת אסם השקעות הגיע אבי בן אסאייג בשנת 2015 כמשנה למנכ"ל לאסטרטגיה, שיווק שרשרת אספקה ומצוינות עסקית, ולאחר כשנה קיבל לידיו את תפקיד מנכ"ל חטיבת המזון של החברה. בתפקידו זה היה בן אסאייג אחראי על פעילות חברת צבר, טבעול, בונז'ור, בית השיטה ומוצרי הבישול והאפייה של אסם (פסטה, פתיתים, קמח ושקדי מרק). בתפקידו זה הוביל בן אסאייג את המהלכים לשיפור תזונתי של מוצרי אסם.
באוגוסט 2018 הודיעה אסם על החלטתו של איציק צאיג לסיים את תפקידו ואבי בן אסאייג מונה במקומו למנכ"ל הקבוצה. במקביל לתפקידו באסם הוא משמש כדירקטור בהתנדבות של המרכז הרפואי הדסה. בספטמבר 2022 הגיעה הנהלת אסם להסכם עם העובדים על העלאת שכר המינימום ל-6,000 ש"ח.
בן אסאייג נשוי ואב לשלוש בנות. מתגורר בשוהם. אחיו הוא יהודה בן אסאייג, מנכ"ל מנורה מבטחים ביטוח.
הערות שוליים

↑  ניצן צבי כהן, ‏הבנות בין עובדי אסם להנהלה: שכר המינימום יעלה ל-6,000 ש"ח ללא פעימות, באתר דבר העובדים בארץ ישראל, 18 בספטמבר 2022
Beautiful Ghosts

| --- | --- |

 סינגל שיווקי בביצוע טיילור סוויפט
 מתוך האלבום Cats: Highlights from the Motion Picture Soundtrack
 יצא לאור:  15 בנובמבר 2019
 תאריך הקלטה:  2019
 סוגה:  תזמורתי
 שפה:  אנגלית
 אורך:  4:21
 חברת תקליטים:  פולידור
 כתיבה:  טיילור סוויפט
 הפקה:  גרג ולס, טום הופר, אנדרו לויד ובר
"Beautiful Ghosts" (בעברית: "רוּחוֹת רְפָאִים יְפֵהפִיּוֹת") המוכר גם בשם "Beautiful Ghosts (From the Motion Picture Cats)" הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך פסקול הסרט "קאטס", שעלה לאקרנים בשנת 2019 ובו גילמה את בומבלורינה. השיר נכתב על ידי סוויפט ואנדרו לויד ובר והופק על ידי גרג ולס, לויד ובר והבמאי של "קאטס", טום הופר. השיר יצא לאור ב-14 ביוני 2019, על ידי חברת התקליטים פולידור רקורדס כסינגל השיווקי הראשון מתוך הפסקול. השיר מבוצע בסרט על ידי הדמות הראשית ויקטוריה, שגולמה על ידי פרנצ'סקה הייוורד. קטע באורך 30 שניות מהשיר בוצע על ידי ג'ודי דנץ' שגילמה את סבתא דברימימוס. גרסתה של סוויפט מופיעה בכתוביות הסיום.
עם יציאתו, ספג השיר ביקורות חיוביות מטעם מבקרי המוזיקה. הוא קיבל מועמדות בטקס פרסי גלובוס הזהב ה-77 בקטגוריית "השיר המקורי הטוב ביותר" ומועמדת בטקס פרסי גראמי ה-63 בקטגוריית "השיר הטוב ביותר שנכתב למדיה חזותית". (סוויפט הועמדה בקטגוריה זו בעבר עם שיריה: "Safe & Sound" משנת 2011 ו-"I Don't Wanna Live Forever"‏ משנת 2016)
רקע והוצאה

בשנת 2018, עוד כשהסרט "קאטס" היה בשלבי פיתוח, נודע כי לויד ובר מתכוון לכתוב שיר חדש עבור הסרט. בדצמבר 2018, ניגן לויד ובר עבור סוויפט על פסנתר מנגינה חדשה שחיבר, וביקש ממנה לחבר למנגינה מילים שיתאימו לדמותה של החתולה ויקטוריה בסרט. לויד ובר טען כי את מרבית השיר כתבו ב"אחר צהריים אחד". סוויפט תיארה את השיר ככזה:
"השיר "Beautiful Ghosts" מבוצע על ידי דמות עם קול צעיר, בתחילת דרכה כשהיא תוהה לעצמה האם תזכה לימי תהילה במהלך החיים שלה. היא רואה שכולם מסביבה זוכים לכך, והיא כמהה לכך גם כן. בנוסף לכך, שם השיר נגזר מהמשמעות שלו".
השיר הופץ בפלטפורמות הדיגיטליות וברשתות הזרמות המוזיקה ב-15 בנובמבר 2019, חודש לפני עלייתו של הסרט לאקרנים.
הרכב

אורכו של השיר הוא ארבע דקות ועשרים ואחת שניות. הוא נכתב בסולם מי, תוך שהמודולציה שלו משתנה למי מינור. הטווח הקולי של סוויפט נע בין סול#‏5 לדו#‏5. יש לו קצב של 60 פעימות לדקה. המשקל שלו משתנה ככל שהוא ממשיך. תחילה, הולחן השיר על ידי לויד ובר בפורמט אקוסטי מבלי שנכתבו לו מילים. במהלך החזרות בדצמבר 2018 באולפן שלו בלונדון, הוא סיים להלחין אותו מול סוויפט, תוך שהיא באותו הזמן כתבה את המילים שלו. הוא הצהיר כי: ”כתבנו 90 אחוזים מתוכו באחר צהריים אחד”. הוא טען כי שיתוף הפעולה עם סוויפט היה "משמח" ותיאר אותו כ"אחד משיתופי הפעולה המשובחים ביותר שעשה במהלך הקריירה בת 50 השנים שלו".
בהמשך, תיאר לויד ובר את מילותיה של סוויפט כ"מבריקות", וטען שהביצוע שלה "אמוציונלי" ו"בין הטובים ביותר שהוא שמע". טום הופר, במאי הסרט ומפיק את השיר, החמיא ל"יופי יוצא הדופן של מילותיה של סוויפט" ושיבח אותה על "הבנתה העמוקה של מה שאנחנו מנסים לעשות עם הסרט". סוויפט הצהירה כי יצירת השיר הייתה "אחת החוויות הכי יצירתיות, מהנות ומספקות שחוויתי בחיי".
ביקורת

השיר ספג ביקורות חיוביות מטעם מבקרי המוזיקה, ששיבחו את הביצועים הקוליים של סוויפט. דרלין אדרוג'ו וג'ואל גולדשטיין מפיפל תיארו אותו כשיר "מצמרר ויפה", תוך שכינו את המלודיה שלו כ"מלודיה רדופה, אשר מדברת על תחושת געגוע ועל זיכרונות טובים מן העבר". בנוסף לכך, שיבחו השניים את שירתה של סוויפט ותיארו אותה כ"מרשימה ביחס ליכולות שלה בסוגת הקאנטרי-פופ, המאפיינת את שאר שיריה". רון דיקר מפינגטון פוסט, החמיא לשירה של סוויפט, והתייחס לשיר כ"מדהים להפליא" ו"קטע מוחלט שסוחט מחיאות כפיים". ג'סיקה בולאנוס מ-Elite Daily סברה כי השיר הוא "לא פחות משלמות" וקבעה כי המילים שלו "נוטפות תשוקה". כריס וילמן מווראייטי כתב שהשיר הוא מעין חזרה ל"תקופת הנעורים" בקולה של סוויפט, האופייני ל"ימי ה-Fearless שלה". בריטני ספנוס וריאן רידס מרולינג סטון תיארו את השיר כ"קולנועי" ו"עגום". הם סברו כי הוא "נבנה בצורה טובה, עד לשיא בו קולה של סוויפט בשאגה מלאה". מדליין רוט מ-MTV שיבחה את הביצועים הקוליים של סוויפט ותייגה את התו הגבוה האחרון בשיר כ"עוצמתי יותר מכל מה ששמענו מטיילור סוויפט בעת האחרונה". קרוליין דרוק מ-Uproxx כתבה שהשיר עוסק ב"תחושה מלנכולית שמגיעה עם הזיכרונות הישנים" והעריכה את סוויפט על כך שהיא משוויצה ביכולות הקוליות שלה. כמו כן, ברולינג סטון הוא דורג במקום ה-216 ברשימת "כל 229 השירים של טיילור סוויפט, לפי דירוג".
מבקרים אחרים הפנו כלפי השיר ביקורות פחות טובות. אדם פלדמן מטיים אאוט כתב כי מדובר בשיר "נוראי" ואמר כי "מילותיו נדושות ולא מקוריות". ג'וני אולקסינסקי מניו יורק פוסט כינה את השיר כ"העתק משעמם של 'Memory' מאת אנדרו לויד ובר" והוסיף כי מדובר ב"ניסיון נואש להישמע פשוט וחברותי". לאה מרילה תומאס מקוסמופוליטן שיבחה את הפזמון האחרון, אך תיארה את השיר כ"מעט מטורף" ואמרה כי כל מי שיאזין לו לראשונה, צריך להנמיך את הציפיות שלו. מבקרים שונים מטעם Vulture מתחו ביקורת על השיר ותיארו את מילותיו כ"שטותיות" ו"נדושות".
מגזין גלאמור ציין את עשרת השירים הטובים ביותר והגרועים ביותר של טיילור סוויפט, והכליל את כל השירים שיצאו מתוך הפסקול של הסרט "קאטס" כגרועים ביותר, וטענו "היינו בהלם כשאפילו טיילור לא הצליחה לגרום לנו ליהנות מהסרט הזה. זה באמת היה נורא כמו שכולם אמרו – והשירים שלה 'Beautiful Ghosts' ו-'Macavity' היו רחוקים מלהיות מושלמים".
השיר קיבל מועמדות מטעם איגוד העיתונאים הזרים בהוליווד בקטגוריית "השיר המקורי הטוב ביותר", בטקס פרסי גלובוס הזהב ה-77 והיה למועמדות השלישית של סוויפט בקטגוריה זו.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 229 השירים של טיילור סוויפט, לפי דירוג | 216 |  |
| BuzzFeed | 167 השירים הטובים ביותר של טיילור סוויפט, לפי דירוג | 111 |  |
| NME | השירים הטובים ביותר של טיילור סוויפט, לפי דירוג | 156 |  |
| Paste | 158 השירים הטובים ביותר של טיילור סוויפט, לפי דירוג | 143 |  |
| Vulture | 179 השירים הטובים ביותר של טיילור סוויפט, לפי דירוג | 156 |  |
| Glamour | שירי טיילור סוויפט מדורגים, 10 השירים הטובים ביותר והגרועים ביותר | 7 |  |
קליפ מילים

ב-15 בנובמבר 2019 פורסם ביוטיוב קליפ המילים הרשמי של "Beautiful Ghosts". הוא זכה להצלחה כאשר צבר למעלה מ-6 מיליון צפיות.
פרסים ומועמדויות

השיר היה מועמד בקטגוריית "השיר המקורי הטוב ביותר" בטקס פרסי גלובוס הזהב ה-77, והיה למועמדותה השלישית של סוויפט בקטגוריה, כשקודמותיה היו עם השירים "Safe & Sound" ‏(2013) ו-"Sweeter than Fiction" ‏(2014). בטקס פרסי גראמי ה-63, הוא הועמד בקטגוריית "השיר הטוב ביותר שנכתב למדיה חזותית", והיה למועמדותה השלישית של סוויפט בקטגוריה, כשקודמותיה היו עם השירים "Safe & Sound" ‏(2011) ו-"I Don't Wanna Live Forever" ‏(2016).
| שנה | טקס | קטגוריה | תוצאה | מקור |
| --- | --- | --- | --- | --- |
| 2020 | פרסי גלובוס הזהב | השיר המקורי הטוב ביותר | מועמדות |  |
| 2020 | פרסי Huading | שיר הנושא הגלובלי הטוב ביותר | מועמדות |  |
| 2021 | פרסי גראמי | השיר הטוב ביותר שנכתב למדיה חזותית | מועמדות |  |
קרדיטים וצוות

כל הקרדיטים שלהלן לקוחים מטיידל.
| 0 | 1 | 2 |
| --- | --- | --- |
|  טיילור סוויפט – קולות, כתיבה  אנדרו לויד ובר – כתיבה, הפקה  גרג ולס – הפקה  טום הופר – הפקה  גאס פירלי – הנדסת הקלטה, אולפן הקלטות  ראיין סמית' – הנדסת מאסטרינג, אולפן הקלטות  סרבן גניאה – מיקסינג, אולפן הקלטות  ג'ון אשטון תומאס – ניצוח  אברטון נלסון – ראש התזמורת  סוזי גיליס – מנצחת התזמורת  אליזה מרשל, הלן קין – חליל גבוה, חליל  אנתוני פייק – קלרינט בס |  ג'ודי מילינר – גיטרה בס  אנדי ווד – טרומבון בס  אדריאן בראדבורי, קרוליין דירנלי, כריס ורסי, פרנק שייפר, איאן בורדג' ופול קג – צ'לו  ג'ון קרנאק – קלרינט  ג'יין מרשל – קרן אנגלית  אלן וולי, מרי סקאלי, ריצ'רד פרייס וסטיב מאיר – קונטרבס  אלכסיי ווטקינס, מרטין אוון, ריצ'רד ווטקינס וסיימון ריינר – קרן יער  סקילה קנגה – נבל  דייוויד תומאס – אבוב  כריס ברון ופרנק ריקוטי – כלי הקשה  ג'ון אשטון תומאס ופיטר מארי – פסנתר |  ביל לוקהארט – טימפני  אד טרנט ומארק נייטינגייל – טרומבון  דן ניואל, קייט מור ופט וייט – חצוצרה  אוון סלייד – טובה  אנדי פארקר, גיליאן הדו, גוסטב קלרקסון, ג'ייק ווקר, מרטין האמבי, פיטר לייל, פולי וילטשייר וסו דנץ' – ויולה  דאי עמנואל, דייב ויליאמס, דבי פריס, דבי וידופ, אמיל צ'קאלוב, אברטון נלסון, איאן האמפריס, ג'ונתן אוונס-ג'ונס, ג'וליאן ליפר, קייט רובינסון, לורה מלוויש, לוריין מקאסלן, מארק ברו, מרטין ג'קסון, מירנדה דייל, נטליה בונר, אודיל אולגנון, פטריק קירנן, פול וילי, ראלף דה סוזה, ריצ'רד ג'ורג' וריק קוסטר – כינור |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | – |  |
|  אוסטרליה | מצעד השירים הדיגיטליים | 22 |  |
|  ארצות הברית | בילבורד הוט 100 | – |  |
|  ארצות הברית | מצעד השירים הדיגיטליים | 14 |  |
|  הונגריה | Rádiós Top 40 | 26 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד השירים הדיגיטליים | 32 |  |
|  יוון | IFPI Greece | 5 |  |
|  ניו זילנד | המצעד הניו זילנדי הרשמי | 36 |  |
|  סקוטלנד | מצעד הסינגלים הסקוטי | 44 |  |
|  קנדה | קנדה הוט 100 | – |  |
|  קנדה | מצעד השירים הדיגיטליים | 31 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 15 בנובמבר 2019 | הזרמת מוזיקה • הורדה דיגיטלית | פולידור |  |
| הממלכה המאוחדת | 30 בנובמבר 2019 | רדיו להיטים עכשוויים | פולידור |  |
The Frog Prince

The Frog Prince הוא פסקול סרט הקומדיה הרומנטית בהפקה האנגלית והצרפתית, "הנסיך-צפרדע" (1984), שיצא לאקרנים ב-1985 על ידי איילנד ויזואל ארטס, חברת בת של איילנד רקורדס. את המוזיקה הלחינה הזמרת, הפזמונאית והמוזיקאית האירית אניה, אך רק שתיים מהרצועות הוקלטו על ידה, "The Frog Prince" ו-"Dreams", כששאר הרצועות הוקלטו על ידי מוזיקאים אחרים או בעיבוד והפקה של ריצ'רד מייהיל; בפסקול נכללו גם כמה סטנדרטי ג'אז. הוא הופץ מחדש באוגוסט 1999 על ידי ספקטרום מיוזיק.
רשימת רצועות

| The Frog Prince – צד ראשון> מס' | The Frog Prince – צד ראשון> שם | The Frog Prince – צד ראשון> לחן | The Frog Prince – צד ראשון> מבצע/ת | The Frog Prince – צד ראשון> משך | The Frog Prince – צד ראשון>  | The Frog Prince – צד ראשון>  | The Frog Prince – צד ראשון>  | The Frog Prince – צד ראשון>  | The Frog Prince – צד ראשון>  |
| --- | --- | --- | --- | --- | --- | --- | --- | --- | --- |
| 1. | The Train to Paris  | אניה | ריצ'רד מייהיל | 2:14 |  |  |  |  |  |
| 2. | The First Day  | אניה | ריצ'רד מייהיל | 1:32 |  |  |  |  |  |
| 3. | Mack the Knife  | קורט וייל | ג'אז קלאב | 2:16 |  |  |  |  |  |
| 4. | Let It Be Me  | ז'ילבר בקו | ג'אז קלאב | 3:15 |  |  |  |  |  |
| 5. | With Jean-Phillippe  | אניה | ריצ'רד מייהיל | 2:16 |  |  |  |  |  |
| 6. | Jenny  | אניה | ריצ'רד מייהיל | 1:07 |  |  |  |  |  |
| 7. | Reflections  | אניה | ריצ'רד מייהיל | 1:08 |  |  |  |  |  |
| 8. | The Frog Prince  | אניה, רומא ראיין (מילים) | אניה | 3:15 |  |  |  |  |  |
| משך כולל: | משך כולל: | משך כולל: | משך כולל: | 16:23 |  |  |  |  |  |
| The Frog Prince – צד שני> מס' | The Frog Prince – צד שני> שם | The Frog Prince – צד שני> לחן | The Frog Prince – צד שני> מבצע/ת | The Frog Prince – צד שני> משך | The Frog Prince – צד שני>  | The Frog Prince – צד שני>  | The Frog Prince – צד שני>  | The Frog Prince – צד שני>  | The Frog Prince – צד שני>  |
| --- | --- | --- | --- | --- | --- | --- | --- | --- | --- |
| 1. | Dreams  | אניה, צ'ארלי מק'גטיגן (מילים) | אניה | 3:38 |  |  |  |  |  |
| 2. | The Kiss  | אניה | ריצ'רד מייהיל | 1:56 |  |  |  |  |  |
| 3. | Sweet Georgia Brown  | מייקאו פינקרד, בן ברני, קנת' קייסי | ג'אז קלאב | 2:11 |  |  |  |  |  |
| 4. | Georgia on My Mind  | סטיוארט גורל, הוגי קרמייקל | ג'אז קלאב | 3:56 |  |  |  |  |  |
| 5. | A Kiss by the Fountain  | אניה | ריצ'רד מייהיל | 1:52 |  |  |  |  |  |
| 6. | Jenny & Roz  | אניה | ריצ'רד מייהיל | 1:22 |  |  |  |  |  |
| 7. | Les Flon-Flons du Bal  | צ'ארלס דומונט, מישל ווקר | אדית פיאף | 2:20 |  |  |  |  |  |
| 8. | Epilogue  | אניה | ריצ'רד מייהיל | 0:57 |  |  |  |  |  |
| משך כולל: | משך כולל: | משך כולל: | משך כולל: | 16:12 |  |  |  |  |  |
קרדיטים

אניה – שירה ("The Frog Prince" ו-"Dreams"), כלי נגינה שונים
ג'אז קלאב – שירה ("Mack the Knife",‏ "Let It Be Me",‏ "Sweet Georgia Brown" ו-"Georgia on My Mind")
אדית פיאף – שירה ("Les Flon-Flons du Bal")
רומא ראיין – כתיבה ("The Frog Prince")
צ'ארלי מק'גטיגן – כתיבה ("Dreams")
ניקי ראיין – הפקה ("The Frog Prince" ו-"Dreams")
ריצ'רד מייהיל – הפקה, סדר (רצועות בהלחנתה של אניה)
פיליפ בגלי – הנדסה (רצועות בהלחנתה של אניה)
סטיב אלן – הנדסה
אנדרו בולנד – מיקסינג (רצועות בהלחנתה של אניה)
הערות שוליים

1 2  Enya – The Frog Prince (The Original Soundtrack Recording) (1985, Vinyl) (באנגלית), נבדק ב-2021-12-15
↑  Enya – The Frog Prince (The Original Soundtrack Collection) (1999, CD) (באנגלית), נבדק ב-2021-12-15
| אניה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Enya • Watermark • Shepherd Moons • The Memory of Trees • A Day Without Rain • Amarantine • And Winter Came... • Dark Sky Island |  |
| אלבומי להיטים | Paint the Sky with Stars • The Very Best of Enya |  |
| מיני-אלבומים | Sounds of the Season: The Enya Collection |  |
| פסקולים | The Frog Prince • Themes from Calmi Cuori Appassionati |  |
| מארזי תקליטורים | The Enya Collection • A Box of Dreams • Only Time: The Collection |  |
| ערכים קשורים | קלאנאד • ניקי ראיין • רומא ראיין • טירת מנדרלי • 6433 אניה |  |
| אניה – שירים |
| --- | --- | --- |
| Enya | "I Want Tomorrow" • "The Celts" |  |
| Watermark | "Orinoco Flow" • "Evening Falls..." • "Storms in Africa" • "Exile" |  |
| Shepherd Moons | "Caribbean Blue" • "How Can I Keep from Singing?" • "Book of Days" • "Marble Halls" |  |
| The Memory of Trees | "Anywhere Is" • "On My Way Home" |  |
| A Day Without Rain | "Only Time" • "Wild Child" |  |
| Amarantine | "Amarantine" • "It's in the Rain" |  |
| And Winter Came... | "Trains and Winter Rains" • "Oíche Chiún (Silent Night)" • "White Is in the Winter Night" • "My! My! Time Flies!" |  |
| Dark Sky Island | "Echoes in Rain" • "The Humming" • "Sancta Maria" |  |
| סינגלים אחרים | "Only If..." • "May It Be" • "I Don't Wanna Know" • "You Should Really Know" |  |
| --- | --- |
בקרת זהויות :  MusicBrainz release group: 94620951-aa01-3183-8e47-fc2c7e5f9f1c
אברהם צבי הירש פצנובסקי

הרב אברהם צבי הירש פצנובסקי (נפטר ו באייר תקע"ט, 1 במאי 1819) היה רבה של העיר פיליצה (עיירה) ואב"ד של פיעטרקוב מחבר ספר ברית אברהם.
ביוגרפיה

נולד לרבי אלעזר סלומון פצנובסקי, היה נשוי לרבנית רבקה בתו של רבי יצחק וגיטל כץ. הרב פצנובסקי השתייך תחילה למתנגדים לחסידות, אך לבסוף נמנה עם תלמידי החוזה מלובלין.
חיבר את ספרו שו"ת ברית אברהם וקיבל הסכמה מרבי יצחק הלוי הורוביץ, נפטר בטרם הובא הספר לדפוס ואביו הוציא את הספר לאור בתוספת הקדמה שכתב בתוספת קינה על הנפטר.
ספריו

שאלות ותשובות ברית אברהם
גופי הלכות ספר חידושים על הש"ס
הספד בספר ברית אברהם של רבי אברהם צבי הירש פצנובסקי
Beautiful Day (שיר של U2)

"Beautiful Day" (בעברית: "יום יפה") הוא שיר של להקת הרוק האירית U2. הוא השיר הראשון מהאלבום העשירי שלהם, "All That You Can't Leave Behind" (משנת 2000) והוא יצא כסינגל המוביל של האלבום ב-9 באוקטובר 2000. השיר היה הצלחה כלכלית.
כמו שירים רבים באלבום "All That You Can't Leave Behind", השיר "Beautiful Day" דומה בסאונד שלו לסאונד מהעבר של הלהקה. הסולן בונו הסביר שהשיר מדבר על לאבד הכול, אבל עדיין למצוא אושר במה שיש לך.
השיר קיבל ביקורות חיוביות והפך לסינגל ה-14 של הלהקה שהגיע למקום הראשון באירלנד, לרביעי שהגיע למקום הראשון בהממלכה המאוחדת ולראשון שהגיע למקום הראשון בהולנד. הוא גם הגיע למקום הראשון באוסטרליה, קנדה, פינלנד, איטליה, נורווגיה, פורטוגל, סקוטלנד וספרד והגיע לעשירייה הראשונה באוסטריה, בלגיה, גרמניה, ניו זילנד, שוודיה ושווייץ. השיר הגיע למקום ה-21 במצעד הבילבורד הוט 100 בארצות הברית, המיקום הגבוה ביותר של שיר של U2 מאז "Discothèque" ב-1997.
ב-2001, השיר זכה בשלושה פרסי גראמי לשיר השנה, הקלטת השנה וביצוע הרוק הווקאלי הטוב ביותר של צמד או להקה. הלהקה ביצעה את "Beautiful Day" בכל אחת מההופעות שלה מאז שהשיר בוצע לראשונה בסיבוב ההופעות "Elevation" ב-2001.
כתיבה והקלטה

"Beautiful Day" צמח מסשן הקלטות של U2 באולפן האנובר קווי בדבלין בחורף 1999. בהתחלה, "Beautiful Day" היה שיר אחר שנקרא "Always", אשר יצא מאוחר יותר כבי-סייד. השיר התפתח ממהלך הרמוני שבונו הלחין ושהגיטריסט דה אדג' שינה. הלהקה עבדה על השיר באולפן כמה ימים, אבל לא הצליחה להתקדם הרבה.
המפיק בריאן אינו היה מתוסכל מההתקדמות על השיר ויום אחד בבוקר הוא והמפיק דניאל לנואה הגיעו לאולפן לפני U2 כדי לעבוד על השיר. הרעיונות שלהם היוו השראה לחברי הלהקה.
במהלך הקלטת "All That You Can't Leave Behind", הלהקה החליטה להרחיק את עצמה מהניסויים שלה בשנות ה-90 עם מוזיקת דאנס אלקטרונית לטובת "חזרה לסאונד המסורתי של U2". באותו הזמן, הלהקה חיפשה סאונד יותר מתקדם.
הוצאה

"Beautiful Day" היה הסינגל הראשון מהאלבום "All That You Can't Leave Behind". הוא יצא ב-19 בספטמבר 2000. השיר הגיע למקום הראשון באוסטרליה, קנדה, הממלכה המאוחדת ואירלנד. "Beautiful Day" נכלל באוספים "The Best of 1990-2000" ו-"U218 Singles", והוא נכלל באלבום "Songs of Surrender", אלבום של שירים שהלהקה הקליטה מחדש.
וידאו קליפ

הווידאו קליפ של השיר בוים על ידי יונס אוקרלונד וצולם באוגוסט 2000. הוא מראה את חברי הלהקה מסתובבים בנמל התעופה שארל דה גול בפריז, עם סצנות של הלהקה מופיעה בהאנגר, בטרמינל ובמסלול המראה. חברות התעופה מידל איסט איירליינס ואייר פראנס מופיעות בווידאו קליפ. וידאו קליפ אלטרנטיבי צולם לשיר באז, צרפת. כחודש לפני צאת האלבום, גרסה בהופעה חיה של השיר צולמה בדבלין על גג מלון קרלנס.
הופעות חיות

מאז שהשיר בוצע בהופעה הראשונה של סיבוב ההופעות "Elevation" ב-24 במרץ 2001 במיאמי, "Beautiful Day" בוצע בכל הופעה של U2 בסיבוב הופעות מלא, וגם בכמה הופעות קידום והופעות שלא קשורות לסיבוב הופעות. בסיבוב האחרון של סיבוב ההופעות "360°", כאשר השיר בוצע הוקרן סרטון שהוקלט מראש של האסטרונאוט מארק קלי. קלי בחר מוקדם יותר בשיר כקריאת ההשכמה שלו בטיסה STS-134.
השיר מופיע בסרטי ההופעות החיות "Elevation 2001: Live from Boston", "U2 Go Home: Live from Slane Castle", ו-"Vertigo 2005: Live From Chicago". השיר בוצע גם בהופעה של U2 בלייב 8 בהייד פארק שבלונדון.
השיר בוצע בסופרבול XXXVI בניו אורלינס ועבור המשחק הראשון של הניו אורלינס סיינטס בניו אורלינס לאחר הוריקן קתרינה.
קבלה

"Beautiful Day" קיבל בעיקר ביקורות חיוביות. "Beautiful Day" הגיע למקום הרביעי ברשימת "הסינגלים הטובים ביותר" של משאל המבקרים "Pazz & Jop" של הווילג' ווייס של 2000. השיר זכה בשלושה פרסי גראמי ב-2001. הוא זכה בפרס לשיר השנה, הקלטת השנה וביצוע הרוק הווקאלי הטוב ביותר של צמד או להקה. ב-2003, גיליון מיוחד של המגזין Q בשם "1001 השירים הטובים ביותר אי פעם" דירג את "Beautiful Day" במקום ה-747. ב-2005, המגזין בלנדר דירג את השיר במקום ה-63 ברשימת "500 השירים הטובים ביותר מאז שנולדתם". מפלגת הלייבור השתמשה בשיר המהלך קמפיין הבחירות שלה ב-2005, אך הלהקה לא אפשרה לה להשתמש בשיר במשרדים פומביים . ב-2009, המגזין רולינג סטון דירג את "Beautiful Day" במקום התשיעי במצעד שירי העשור, והקוראים דירגו אותו במקום השלישי במצעד הסינגלים. ב-2010, רולינג סטון עדכן את רשימת "500 השירים הגדולים בכל הזמנים" שלו ודירג את "Beautiful Day" במקום ה-345. ב-2011, VH1 דירג את "Beautiful Day" במקום ה-15 ברשימת 100 השירים הטובים ביותר בשנות ה-2000. רולינג סטון דירג ב-2018 את השיר במקום ה-40 ברשימת "100 השירים הטובים ביותר של המאה - עד כה".
השיר הושמע לאחר שג'ון קרי נתן את נאום הניצחון שלו בכנס הלאומי של המפלגה הדמוקרטית ביולי 2004. ברק אובמה השתמש בשיר בקמפיינים הנשיאותיים שלו ב-2008 וב-2012, יחד עם השיר של הלהקה "City of Blinding Lights". ב-2020, אובמה הזכיר את השיר "Beautiful Day" בפלייליסט של "שירים בלתי נשכחים" מתקופת הנשיאות שלו.